الجزایر-ین 18 ایالتینده مئشه یانغین‌لاریندا حیاتینی ایتیرن‌لرین سایی 69-ا یوکسلیب.
پایتاختین تخمینن 100 کیلومتر دوغوسونداکی تیزی ویزو ایالتی‌نین محکمه شوراسی‌نین باش ساووجیسی عبدالقادر امیروش کئچیردیگی مطبوعات کنفرانسیندا یانغین‌لاردا حیاتینی ایتیرن‌لرین سایی‌نین 28 -ی عسگر، 41-ی سیویل اولماقلا 69-ا چاتدیغینی سؤیله‌ییب.
اؤلن‌لرین سایی‌نین یوزلرله اولا بیله‌جگینی، لاکین دقیق سایی‌نین حاضیردا بیلینمه‌دیگینی قئید ائدن عبدالقادر امیروش یانغین‌لارین اؤلکه‌نین خیرینی ایستمه‌ین‌لر طرفیندن باشلادیغینی ایره‌لی سوروب.
دیگر طرف‌دن، یانغیندا اؤلن‌لره گؤره بو گون‌دن اعتباراً اؤلکه‌ده 3 گونلوک ماتم اعلان ائدیلیب.
الجزایر باش ناظیرلیگیندن یاییلان معلوماتدا یانغین‌لارین سؤندورولمه‌سی اوچون آوروپا بیرلیگی ایله اوچاق کرایه گؤتورولمه‌سی اوچون موقاویله ایمضالاندیغی بیلدیریلیب.
قئید ائدک کی، الجزایر-ده 18 ایالتده 71 فرق‌لی نقطه‌ده مئشه یانغین‌لاری‌نین باشلادیغی بیلدیریلیر.
